Diari Oficial de la Generalitat Valenciana


Sumari del DOGV 5914, del 16-12-2008 (2008/14512)

Aprovació definitiva del Programa d'Actuació Integrada de la Unitat d'Execució UE-1D, àrea de repartiment AR-1D, zona d'ordenació ENS.
--------------------------------------------------------------------------------------------------------------------------------------

### Dades del document

Número de DOGV
:   5914

Data del DOGV
:   16-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14809


Data del document
:   26-11-2008

Organisme emissor
:   Ajuntament de Montroi

Tipus de document
:   Informació Pública

Descriptors 

:   * Montroi
    * administració local
    * pla d'urbanisme

Aprovació definitiva del Programa d'Actuació Integrada de la Unitat d'Execució UE-1D, àrea de repartiment AR-1D, zona d'ordenació ENS. [2008/14796]  
En virtut de l'acord plenari adoptat en la sessió ordinària del 29 d'octubre de 2008, s'ha acordat:  
10. Acord d'aprovació definitiva del programa d'actuació integrada de la unitat d'execució UE-1d, àrea de repartiment AR-1d, zona d'ordenació ENS.  
Atés que el Ple de l'Ajuntament de Montroy, en la sessió ordinària del dia 5 de desembre de 2007, va acordar assumir la gestió directa de l'actuació integrada de la UE-1d, àrea de repartiment AR-1d, zona d'ordenació ENS, i també va ordenar la redacció de l'alternativa tècnica, del projecte d'urbanització i de la proposició juridicoeconòmica, a J. Vte. Meseguer Martínez i Sandalio Miguel Vázquez, arquitectes superiors.  
Vist que el Ple de l'Ajuntament, en la sessió extraordinària del 13 de febrer de 2008, va acordar l'aprovació provisional de la documentació integrant de l'alternativa tècnica, comprensiva del projecte d'urbanització, i de la proposició juridicoeconòmica, una vegada redactada pel tècnic designat a este efecte, i el sotmetiment a informació pública corresponent per mitjà d'un anunci publicat en el Diari Oficial de la Comunitat Valenciana i, simultàniament o amb posterioritat, en un periòdic d'àmplia difusió en el municipi.   
Atés que s'ha notificat formalment i individualitzada als interessats i als que consten en el Cadastre com a titulars de drets afectats per l'actuació.   
Realitzades les anteriors publicacions així com les notificacions preceptives, durant el termini d'exposició al públic de 20 dies, no es van presentar al·legacions, de conformitat amb la certificació expedida per la secretària que figura en l'expedient.   
Conegut l'article 273 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), en la redacció que en fa el Decret 367/2007, de 13 d'abril, del Consell, que establix que «conclosos els tràmits d'exposició pública i contestació d'al·legacions procedirà aprovar el programa d'actuació integrada per gestió directa, estimant o desestimant les al·legacions presentades. La competència per a l'aprovació correspondrà al ple de l'ajuntament en règim de gestió directa municipal».   
Sotmés l'assumpte a debat i a consideració dels regidors, per unanimitat dels 11 assistents, que són tots els membres que integren la corporació municipal, la qual cosa constitueix la majoria absoluta dels membres que componen la corporació municipal, s'acorda:   
Primer. L'aprovació definitiva del Programa d'Actuació Integrada de la Unitat d'Execució UE-1d, àrea de repartiment AR-1d, zona d'ordenació ENS, per gestió directa, i la documentació que l'integra, comprensiva de l'alternativa tècnica del programa d'actuació integrada i del projecte d'urbanització, així com de la proposició juridicoeconòmica, de la UE-1d, àrea de repartiment AR-1d, zona d'ordenació ENS.   
Segon. El present acord es notificarà a tots els titulars cadastrals i als que consten com a interessats en les actuacions (art. 273 del ROGTU), sense perjuí de la comunicació a què es referix l'article 166 de la Llei Urbanística Valenciana (LUV).   
Tercer. El present acord es notificarà a la Conselleria de Medi Ambient, Aigua, Urbanisme i Habitatge (art. 137.6 i 104 LUV, i art. 326 i 327 ROGTU).   
Quart. El present acord es publicarà en el Diari Oficial de la Comunitat Valenciana (art. 273 del ROGTU).  
Cinqué. Facultar l'alcalde perquè procedisca a la firma dels documents que siguen necessaris per a la consecució del present acord.  
Este acte, de conformitat amb el que establix l'article 109 de la Llei 30/1992, de 26 de novembre, posa fi a la via administrativa.   
En contra seua, es podrà interposar, amb caràcter potestatiu, recurs de reposició o impugnar-lo directament davant la jurisdicció contenciosa administrativa.   
En el cas que opte per la interposició del recurs de reposició, ho farà davant l'òrgan municipal que va dictar l'acte i en el termini d'un mes comptador des de l'endemà de la publicació; ha de tindre en compte que esta interposició impedirà, fins a la seua resolució expressa o presumpta, la utilització de la via contenciosa administrativa.   
El recurs haurà de resoldre's i notificar-se en el termini d'un mes, entenent-se desestimat i quedant expedita la via contenciosa administrativa en cas contrari.   
En el cas que decidisca interposar directament un recurs contenciós administratiu, ho farà de conformitat amb el que establixen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa corresponent del Tribunal Superior de Justícia de la Comunitat Valenciana, amb seu al Palau de Justícia de la Ciutat de València, en el termini de dos mesos comptadors des de l'endemà de la publicació del present acord.   
Tot això sense perjuí que puga exercitar qualsevol altra acció o recurs que estime convenient en defensa dels seus drets.  
Cosa que es fa pública als efectes de les corresponents entrada en vigor i executivitat.  
   
Montroy, 26 de novembre de 2008.- L'alcalde: Antonio Polo Bessó.